ร้านตะละลำ ตำตำ เป็นร้านอาหารอีสานร้านหนึ่งที่ The Avenue เมเจอร์รัชโยธิน อยู่ชั้น 1 หาง่าย ตรงข้ามตลาดนัดเลย เห็นคนเยอะดี เลยลองเข้าไปทานสักหน่อย ร้านตกแต่งบรรยากาศเป็นธรรมชาติ ตกแต่งด้วยไม้เป็นส่วนใหญ่ มีที่นั่งกินทั้งข้างนอกข้างในที่ติดแอร์ แต่ถ้านั่งข้างนอกต้องทนเหม็นควันรถที่ผ่านไปตึกจอดรถ เข้าออกตลอดเวลาหน่อย เลยนั่งกินด้านใน ติดแอร์เย็นๆ สบายๆ  สั่งส้มตำไทยไข่เค็มมาทาน และปีกไก่ทอดมา วันนี้มาคนเดียว กินเบาๆ หน่อยอาหารโดยทั่วๆ ไปก็จะราคาประมาณ 70-80 บาท แล้วแต่อย่าง ส้มตำไทยไข่เค็ม อร่อยดี ไม่หวานไม่เค็มเกินไป กำลังดี ใช้ได้เลยล่ะ ส่วนปีกไก่ทอดเสิร์ฟมาพร้อมตระกร้า น่ารักดี อร่อยดีนะ ทอดกรอบรสชาติดีไม่เค็มเกินไป โดยรวมโอมากๆ จ้ะ